《杨震》
清代·谢启昆

巾箱饲雀玉环贻，夫子关西誉望驰。白璧青蝇宁有玷，黄金黑夜岂无知。

三鳣讲席生前兆，一鸟关亭死后悲。太尉传家清德在，侍中强项有孙枝。

作者简介：（1737—1802）江西南康人，字蕴山，号苏潭。乾隆二十六年进士，授编修。嘉庆时官至广西巡抚，卒于官。少以文学名，博闻强识，尤善为诗。有《树经堂集》、《小学考》、《西魏书》等，晚成《广西通志》。